આજનાં આધુનિક ટેકનોલોજીનાં યુગમાં બાળકો અને યુવાનોમાં મોબાઈલનું દૂષણ ઘર કરી ગયું છે. બાળકો અને યુવાનો પોતાનો મોટાભાગનો સમય મોબાઈલમાં જ વિતાવતા જોવા મળે છે. પરંપરાગત રમતો અને સામાજીક કાર્યક્રમોમાં જોડાઈને બાળકો-યુવાનો મોબાઈલની દુનિયામાંથી બહાર આવે અને વિવિધ વિષયોને લઈને સમાજમાં જાગૃતિ કેળવાય એ માટે સરથાણાની અક્ષરધામ સોસાયટીનાં જય હો ફેન્ડ્સ ક્લબ દ્વારા વિશિષ્ટ કાર્યક્રમો સાથે જન્માષ્ટમી પર્વની ઉજવણી કરવામાં આવશે.